stanford-oval/wikipedia huggingface dataset:
ספאק טקראו
תחרויות > קנדה

ספאק טקראו הגיע לראשונה לקנדה כאשר היגרו אליה פליטים מלאוס בשנות ה-70'. אבל המשחק זכה לחשיפה מחוץ לקהילות לאוטיות וצבר תנופה כאשר מורה בשם ריצ'רד אנגל, שהתוודע לראשונה לספאק טקראו בעת שחי באסיה, כלל אותו בתוכנית הלימודים העוסקת בספורט, חינוך ותרבות אסיה בבתי הספר הבינלאומיים בקנדה. ספאק טקראו התקבל כה טוב בבתי הספר עד ש-ASEC, הארגון לספורט חינוך ותרבות אסייתיים, קבע כחלק ממטרותיו, לקדם את ספאק טקראו ברחבי הארץ כולה. בחודש מאי 1998, לאחר שבתי ספר רבים החלו לשחק ספאק טקראו, ASEC הבינלאומי, בשיתוף פעולה עם שחקנים מקצועניים, ארגן את הטורניר הקנדי הבין המחוזי הראשון, בו נכללו קבוצות של בנים ובנות. בסוף 1998 נשלח אנגל לבנגקוק, תאילנד, כדי לצלם באליפות העולם (גביע המלך) ה-14 של ספאק טאקראו. חומר הצילום שהביא משם שימש להכנת מדריך הווידאו/DVD הפופולרי שנקרא "Sepak takraw - just for kicks".
ב-11 בדצמבר 1998, התאחדות ספאק טקראו של קנדה (STAC) התאגדה כדי לארגן ולנהל את הספורט ברמה הלאומית. המשרד שלה הוקם ב-Regina, SK, בה יש שחקנים מנוסים ותמיכה ארגונית, ושם התאפשר להתאחדות לחלוק משאבים ושטחי משרדים עם ארגון ASEC הבינלאומי. בכך הפכה ההתאחדות
ל-.Sepak Takraw Saskatchewan Inc. האליפות השנתית הפתוחה של ספאק טקראו בקנדה (טורניר לאומי ובינלאומי) התקיימה לראשונה במאי 1999 ברגינה. ומשכה אליה, במשך השנים, קבוצות מרחבי קנדה, ארצות הברית, יפן, מלזיה וסין. באותה שנה, קנדה השתתפה לראשונה גם בקונגרס של הפדרציה הבינלאומית לספאק טקראו (ISTAF) השולטת בספורט זה ברמה הגלובלית והתקבלה כחברה בה.
בשנת 2000, ריק אנגל, פרי סנקו ובריידון בלקלוז שיחקו עם נבחרת קנדה באליפות גביע המלך בתאילנד וזכו במדליית כסף לרמה הבסיסית.
ציון דרך חשוב נוסף הושג ב-3 בדצמבר 2000, כאשר STAC והספורט ספאק טקראו הפכו באופן רשמי לחברים בוועד האולימפי הקנדי.
מאז ועד היום קנדה תרמה למאמץ לפיתוח של ספאק טקראו ברחבי העולם. בעזרת אנגל, שחיבר שלושה ספרי הדרכה לספאק טקראו וסייע בהפקת חמישה תקליטורי DVD של ספאק טקראו, ש-STAC דאגה לפרסומם. הבולט מבין הספרים הוא Sepak takraw 101 המדריך השלם לאימון והדרכה לספאק טקראו, שהמהדורה השלישית שלו גם תורגמה ופורסמה בשפה האינדונזית ויצאה לאור באינדונזיה כחלק מפרויקט חינוך ממשלתי. אנגל הפך מבוקש מאוד כנואם על הספורט ומנהל סדנאות ספאק טקראו בבתי ספר ובכנסים למורים לחינוך גופני בכל רחבי קנדה, ארצות הברית ואירופה.
תחרויות > יפן

נבחרת יפנית שיחקה במשחקים האסייתיים ב-1990 בבייג'ינג. על אף שמאז 2010 אין קבוצות מקצועיות ביפן, הוקמו קבוצות באוניברסיטאות כגון אוניברסיטת אסיה, אוניברסיטת צ'יבה, אוניברסיטת Waseda ואוניברסיטת Keio.
תחרויות > ארצות הברית

התיאורים המוקדמים ביותר של טקראו מאורגן בארצות הברית עוסקים בקבוצה של סטודנטים מאוניברסיטת נורת'רופ ב-1986 באינגלווד, קליפורניה, שלמדו על הספורט ואף שיחקו בו. בתחילת שנות ה-80', יוצאי דרום-מזרח אסיה קיימו טורנירים של כדורגל שכללו גם אירועים של ספאק טקראו בוויסקונסין, מישיגן, מינסוטה וקליפורניה, במיוחד בתוך קהילות מלאוס, המונג ותאילנד. סטודנטים מלזים, הלומדים באוניברסיטה, נהנו לעיתים קרובות לשחק ספאק טקראו על מגרש שעל גג הקפטריה במעונות הסטודנטים. הם לימדו קומץ של סטודנטים אמריקנים סקרנים איך לשחק, ואלו השפיעו חברת התעופה המלזית להעניק חסות לנבחרת אמריקנית מהאוניברסיטה על מנת שתשתתף בטורניר הלאומי של ספאק טקראו שנערך בקואלה לומפור בנובמבר 1987. נבחרת נורת'רופ שיחקה עם קבוצות בינלאומיות חדשות מקוריאה, סרי לנקה ואוסטרליה. היא ניצחה את נבחרות סרי לנקה ואוסטרליה וזכתה במדליית זהב.
טקראו החל לצבור תנופה ממשית, בסוף 1980, כאשר קורט סונדרגר, אמריקאי שעבד בשווייץ, פגש אמריקאי נוסף שהראה לו כדור קופצני עשוי רצועות ארוגות של ראטאן. הוא סיפר לסונדרגר שמקורו של הכדור מתאילנד ונתן לו את הכדור במתנה. סונדרגר היה אוהד כדורגל, ולכן נמשך מייד לטקראו. סונדרגר הנלהב נסע לתאילנד כדי לברר פרטים נוספים על המשחק. בתאילנד, הוא למד מהו ספאק טקראו והפך אוהד מושבע של הספורט.
הקהילה האסיאתית בלוס אנג'לס יחד עם הנבחרת של נורת'רופ כבר הקימו קהילת טקראו בלוס אנג'לס וסביבתה. סונדרגר עבר לגור בה, הקים את האגודה האמריקנית של טקראו, והקים עסק למכירת כדורי טקראו מפלסטיק. ב-1989, סונדרגר קיבל הזמנה מהפדרציה הבינלאומית של ספאק טקראו ויחד עם כמה שחקנים מקבוצת "נורת'רופ" נסע לייצג את ארצות הברית באליפות העולם.
הקבוצה הובסה קשות אך עולם הטקראו היה מוקסם מכך שקבוצות שאינן אסיאתיות התחרו באליפות העולם.
חוקים ותקנות

מידות של מגרשי המשחק ושל ציוד משתנות לעיתים קרובות בין טורנירים וארגונים, הפועלים החל ממשחק לשם השעשוע בלבד ועד לרמה התחרותית, בה משמשים הכללים והתקנות הבינלאומיים לתחרויות. המשחק מתחלק לשני סוגים: regu ו-regu זוגות. במשחק regu משחקים שלושה שחקנים בכל קבוצה בעוד שב-regu זוגות, משחקים רק שני שחקנים בכל קבוצה.
חוקים ותקנות > המגרש

מגרש ספאק טקראו דומה בגודלו למגרש בדמינגטון (כדור נוצה).
שטחו של המגרש הוא 13.4 על 6.1 מטר (44 רגל × 20 רגל).המגרש חייב חופשי ממכשולים החל מגובה הרצפה ועד לגובה של 8 מטרים (26 רגל). רצוי שהמגרש לא יהיה מכוסה בחול או דשא. רוחב הקווים התוחמים את המגרש לא יעלה על 4 ס"מ (1.6 אינץ'). מסביב לכל גבולות המגרש חייב להיות שטח פנוי ונקי ממכשולים ברוחב 3.0 מטרים (9.8 רגל)לפחות. קו מרכזי ברוחב של 2 ס"מ (0.79 אינץ') מחלק את המגרש לשני חצאים.
בכל קצה של קו האמצע, מצויר חצי עיגול ברדיוס של 0.9 מטר (2 רגל 11 אינץ') שבסיסו צמוד לצידו הפנימי של גבול המגרש (ראו בתמונה).
בכל אחד מחצאי המגרש מצוירת עמדת השחקן המגיש בצורת עיגול ברדיוס של 0.3 מטר, שמרכזו מרוחק 2.45 מטרים מן הקו האחורי של המגרש ו-3.05 מטרים מן הגבול הצדדי של המגרש (ראו בתמונה).
חוקים ותקנות > הרשת

הרשת עשויה מחבל דק או ניילון בדומה לרשת כדורעף.
הרשת ברוחב 0.7 מטר ולא קצרה מ-6.10 מטרים. כל שולי הרשת מכוסים בפס כפול של דבק ברוחב 0.05 מטרים, כאשר בחלקה העליון והתחתון עובר בתוך פס הדבק, החבל או חוט הניילון ממנו עשויה הרשת, כך שהרשת תיקשר לראשי העמודים בצידי המגרש ותימתח היטב.
גובה הרשת ינוע בין 1.52 ל-1.55 מטרים לגברים (ובין 1.42 ל-1.45 מטרים לנשים).
חוקים ותקנות > הכדור

כדור ספאק טקראו עגול ועשוי סיבים סינתטיים או שכבה ארוגה אחת של ראטאן.
כדורי ספאק טקראו ללא כיסוי גומי סינתטי חייבים להיות בעלי 12 חורים ו-20 הצטלבויות של הרצועות. היקף הכדור הוא 42–44 ס"מ (16.5-17.3 in) עבור גברים, 43-45 ס"מ (16.9-17.7 in) עבור נשים. משקל הכדור נע בין 170–180 גרם (6.0-6.3 oz) לגברים, 150-160 גרם (5.3-5.6 oz) לנשים.
הכדור יכול להיות בצבע יחיד, או בצבעים שונים, או בצבעים זוהרים, ובלבד שלא יפגע בביצועים של השחקנים.
כדור ספאק טקראו עשוי להיות מצופה בגומי סינתטי או בחומר עמיד ורך על מנת לרכך את הפגיעה של הכדור בגוף השחקן. סוג החומר והשיטה המשמשים לבניית הכדור או ציפוי הכדור בגומי או בכיסוי רך ועמיד, חייבים להיות מאושרים על ידי ISTAF לפני שניתן יהיה להשתמש בו בתחרות.
בתחרויות עולמיות, תחרויות בינלאומיות ואזוריות שאושרו על ידי הפדרציה הבין לאומית של ספאק טקראו, ובכללן המשחקים האולימפיים, משחקי העולם, משחקי חבר העמים, משחקי אסיה ומשחקי SEA, יש לשחק אך ורק בכדור שאושר על ידי ISTAF.
חוקים ותקנות > השחקנים

במשחק משתתפות שתי קבוצות, הידועות גם בשם 'regus', שכל אחת מהן מורכבת משלושה שחקנים.
אחד משלושת השחקנים יהיה מאחור. הוא נקרא "Tekong" ומשמש כמגיש. שני השחקנים האחרים יהיו מלפנים, אחד בצד שמאל והשני בצד ימין. תפקידו של השחקן בצד שמאל הוא להגביה את הכדור לכיוונו של השחקן הימני ותפקידו של השחקן בצד ימין הוא להנחית את הכדור בצד של הקבוצה היריבה.
חוקים ותקנות > פתיחת המשחק והגשה

הקבוצה שאמורה להגיש תתחיל את המערכה הראשונה. לקבוצה שמנצחת במערכה ניתנת האפשרות לבחור מי מבין שתי הקבוצות תגיש.
על השחקן להגיש מיד אחרי שהשופט מכריז על הניקוד. אם שחקן זורק את הכדור לפני שהשופט מכריז על הניקוד עליו לזרוק שוב את הכדור והוא יקבל אזהרה.
במהלך ההגשה ברגע שה "Tekong" בועט בכדור יכולים כל השחקנים לזוז לנוע בחופשיות בתחומי המגרש שלהם.
ההגשה נחשבת חוקית אם הכדור עובר את הרשת בין אם נגע בה או לא, ועובר אל תוך המגרש של הקבוצה היריבה.
חוקים ותקנות > עבירות במשחק

במהלך ההגשה
אחד מהשחקנים יוצר הסחת דעת כדי לבלבל את יריבו.
השחקן המגיש/ Tekong - זורק את הכדור למעלה, משחק עם הכדור או מוסר אותו לשחקן אחר וכדומה - לאחר שהשופט הכריז על הניקוד.
ה-Tekong דורך על הקו או חוצה את הרשת או נוגע ברשת תוך כדי זריקה.
ה-Tekong קופץ מעל הקרקע כדי לבצע את ההגשה.
ה-Tekong מגיש לא בעזרת הרגל שלו.
שחקן נוגע בכדור לפני שהוא עובר לצד השני בהגשה.
הכדור עובר מעל הרשת אבל נופל מחוץ למגרש.
הכדור לא עובר לצד של היריב.
שחקן משתמש בידיו או כל חלק של זרועותיו כדי להקל על ביצוע הבעיטה, גם אם היד או הזרוע אינן נוגעות בכדור אלא באובייקטים או משטחים אחרים.
במהלך המשחק
שחקן נוגע בכדור כאשר הכדור בצד של היריב.
חלק כלשהו מגופו של השחקן חוצה אל הצד של היריב מעל או מתחת לרשת, אלא אם זה במהלך העברת הכדור לצד של היריב.
שחקני הקבוצה נוגעים בכדור יותר מ-3 נגיעות רצופות.
הכדור נוגע בזרועו של שחקן.
שחקן עוצר את הכדור בגופו או מחזיק את הכדור מתחת לזרועו או בין רגליו.
כל חלק בתלבושות השחקן, למשל נעליים, חולצה, סרט ראש וכדומה, נוגע ברשת או בכיסא השופט או נופל לצד היריב.
הכדור נוגע בתקרה, בגג, בקיר או בכל חפץ אחר.
חוקים ותקנות > שיטת הניקוד

כאשר קבוצה מבצעת עבירה, מוענקת נקודה לקבוצה היריבה.
הגשה: קבוצה מגישה שלוש פעמים ואז תורה של הקבוצה השנייה להגיש, לא קשר למי ניצח בנקודות. במצב של תיקו 21-21, כל קבוצה תגיש נקודה אחת עד שהמערכה מוכרעת.
מערכה: קבוצה מנצחת מערכה כאשר היא מגיעה ל-21 נקודות ומובילה בהפרש של שתי נקודות או יותר על הקבוצה היריבה. אם קבוצה לא מגיעה להפרש מספיק, ממשיכים לשחק עד שאחת הקבוצות משיגה הובלה של 2 נקודות או מגיעה ל-25 נקודות (מה שקורה קודם).
במערכה והאחרונה בכל regu, הקבוצות מחליפות צדדים במגרש כאשר אחת מהקבוצות מגיעה ל-11 נקודות.
משחק רשמי של regu או regu זוגות מסתיים בניצחון של הטוב משלוש מערכות (אחת הקבוצות מגיעה לניקוד של 2:0 או 2:1);, כאשר כל מערכה נמשכת עד 21 נקודות.
משחק קבוצתי הוא למעשה שלושה משחקי regu ברצף, כשבכל regu משתתפים שחקנים שונים של הקבוצה. הקבוצה הזוכה נקבעה על ידי הטוב משלושה regus, כלומר ניצחון ב-2 מתוך 3 regus.
דירוג: בטורנירים ומשחקי צוות, דירוג הקבוצה נקבע על ידי:
1. סכום הניצחונות במשחקים: ניצחון במשחק מעניק לקבוצה נקודה אחת.
2. סכום הניצחונות במערכות.
3. הפרש הנקודות בין הקבוצות.
המדינות המתחרות

משחקים בינלאומיים נשלטים כעת על ידי: ISTAF,הפדרציה הבינלאומית של ספאק טקראו
פטריק וילסון

| --- | --- |

פטריק וילסון בכנס "קומיק-קון" בסן דייגו, יולי 2018
 לידה:  3 ביולי 1973 (בן 51) נורפוק, ארצות הברית 
 שם לידה:  Patrick Joseph Wilson 
 מדינה:  ארצות הברית 
 תקופת הפעילות:  מ-1995 
 מקום לימודים:  אוניברסיטת קרנגי מלון  Shorecrest Preparatory School 
 בן או בת זוג:  דאגמרה דומינצ'ייק (2005–?)   ג'ניפר לאב יואיט (2001–2002) 
 מספר צאצאים:  3 
 פרסים והוקרה:  פרס מכונת הזמן (2019) 
 פרופיל ב-IMDb
 
פטריק ג'וזף וילסון (באנגלית: Patrick Joseph Wilson; נולד ב-3 ביולי 1973) הוא שחקן ובמאי קולנוע אמריקאי, מועמד לפרס גלובוס הזהב ולפרס אמי על תפקידו במיני-סדרה "מלאכים באמריקה". כן היה מועמד לשני פרסי טוני. שיחק בסרטים "ילדים קטנים", "פנטום האופרה", "השומרים", "הרד קנדי", "הרוע שבפנים" וסרטי אקוומן.
בנוסף לכך, מגלם וילסון את אד וורן במסגרת היקום הקולנועי של לזמן את הרוע.
ביוגרפיה

וילסון נולד בעיר נורפוק שבווירג'יניה למורה מרי קיי ולזמר ג'ון וילסון.
אחיו מארק הוא כתב ערוץ הטלוויזיה WAVY-TV.
סיים בהצלחה בשנת 1995 את לימודיו ב"אוניברסיטת קרנגי מלון" עם תואר בדרמה.
לווילסון שני בנים מאשתו השחקנית האמריקאית-פולנייה דאגמרה דומינצ'ייק.
קריירת משחק

התחיל את דרכו כשחקן תיאטרון בברודוויי ב-2001, במחזמר ללכת עד הסוף המבוסס על הדרמה הקומית "ללכת עד הסוף", בהופעה עלייה הועמד לפרס טוני.
ב-2002 שיחק במחזמר "אוקלהומה", בתפקיד הקאובוי קארלי מק'ליין והועמד בפעם השנייה לפרס טוני.
זכה להכרה ראשונה בטלוויזיה, ב-2003 בזכות תפקידו במיני סדרת המופת "מלאכים באמריקה", שם שיחק וילסון בתפקיד הפרקליט ג'ו פיט והועמד לפרס גלובוס הזהב ולפרס אמי.
וילסון פרץ לתודעה בהוליווד בשנת 2004 בדרמה המוזיקלית "פנטום האופרה", בתור הקשיש הנכה ראול, הוויקונט דה-שאניי ובדרמת המלחמה התקופתית "האלמו" בתור קולונל ויליאם ב' טרוויס מהצבא הטקסני.
ב-2005 שיחק לצידו של מועמד האוסקר אליוט פייג' במותחן הפסיכולוגי "הרד קנדי", בו גילם את דמות הצלם הפדופיל ג'ף קולבר.
ב-2006 הופיע בדרמה "ילדים קטנים" בתפקיד טוד אדמסון, מאמן הפוטבול לשעבר המתוסכל מאורח חייו.
ב-2008 שיחק בדרמת הפשע הגזענית "גדר לבנה" בתור כריס מטסון אותו רודף השוטר השחור הגזען אייבל טרנר (סמואל ל. ג'קסון) ובמותחן הפסיכולוגי "נוסעים" בתור אריק הניצל מתאונת מטוס.
ב-2009 השתתף בסרט גיבורי העל האפל "השומרים" בתור גיבור העל "ינשוף הלילה" דניאל דרייברג בעל היכולות הטכנולוגיות.
ב-2010 התפרסם בסרט הפעולה "צוות לעניין" בתפקיד הסוכן המיוחד לינץ' ובקומדיות "אהבה בהחלפה" בתור רולאנד התורם את זרעו להריונה של קאסי לארסון (ג'ניפר אניסטון) ו"קשה על הבוקר" בתור מפיק הטלוויזיה אדם בנט.
ב-2011 הופיע בסרט האימה "בוגדני" ושיחק בתפקיד הראשי בסדרה "איש מחונן".
בשנת 2013 שיחק בסרט האימה המצליח "לזמן את הרוע", ובסרט ההמשך "לזמן את הרוע 2" בשנת 2016.
בשנת 2016 שיחק בסרט הפשע "נקודה חלולה" ("The Hollow Point") לצידם של איאן מקשיין, לין קולינס, ג'ון לגוויזאמו וג'ים בלושי. באותה שנה תרם את קולו לתפקיד נשיא ארצות הברית בסרט גיבורי העל באטמן נגד סופרמן: שחר הצדק.
בשנת 2017, השתתף בדרמה הביוגרפית "המייסד", לצד מייקל קיטון, לורה דרן וג'ון קרול לינץ'.
בשנת 2018, גילם את דמות אדון האוקיינוס בסרט השישי של היקום הקולנועי של DC - אקוומן - וכן בסרט ההמשך אקוומן 2: הממלכה האבודה, לצד ג'ייסון מומואה, אמבר הרד, וילם דפו וניקול קידמן.
פילמוגרפיה

הנישואין של אחותי (2001) - בתפקיד: קווין.
האלמו (2004) - בתפקיד: וויליאם טראוויס.
פנטום האופרה (2004) - בתפקיד: ראול.
הרד קנדי (2005) - בתפקיד: ג'ף קוהלבר.
ילדים קטנים (2005) - בתפקיד: בראד אדאמסון.
לרוץ עם מספריים (2006) - בתפקיד : מייקל שפארד.
סיגליות (2007) - בתפקיד: בראיין קאלאהאן.
לפנות ערב (2007) - בתפקיד : האריס הארדן.
שלושת האחים: גותי אמריקאי (2007) - בתפקיד: פיטר.
החיים בטיסה (2008) - בתפקיד: ווילי.
גדר לבנה (2008) - בתפקיד: כריס מאטיסון.
נוסעים (2008) - בתפקיד: אריק.
השומרים (2009) - בתפקיד : דאן דארסלברג/ ינשוף הלילה.
בארי מאנדי (2010) - בתפקיד: בארי מאנדיי.
צוות לעניין (2010) - בתפקיד: לינץ'.
אהבה בהחלפה (2010) - בתפקיד: רולאנד.
הרוע שבפנים (2010) - בתפקיד: ג'וש למברט.
קשה על הבוקר (2010) - בתפקיד: רדאם באנט.
בוגדני (2011) - בתפקיד: באדי סלאייד.
על הקצה (2011) - בתפקיד: ג'ו האריס.
תקועה (2011) - בתפקיד: באדי סלייד.
פרומתאוס (2012) - בתפקיד: אביו של שואו.
לזמן את הרוע (2013) - בתפקיד: אד וורן.
הרוע שבפנים 2 (2013) - בתפקיד: ג'וש למברט.
ג'ק סטרונג (2014) - בתפקיד: דניאל.
תחנת החלל 76 (2014) - בתפקיד: קפטיין גלן.
סטרץ' (2014) - בתפקיד: סטרץ'.
Let's Kill Ward's Wife‏ (2014) - בתפקיד: דייוויד.
מאחורי הרוכסן (2015) - בתפקיד: סאם יוליס.
אין כמו בגיהנום (2015) - בתפקיד: ג'והן שאמפיין.
ביג סטון גאפ (2015) - בתפקיד: ג'אק מאקצ'אסניי.
בון טומהוק (2015) - בתפקיד: ארתור אודוויר.
לזמן את הרוע 2 (2016) - בתפקיד: אד וורן.
נקודה חלולה (2016) - בתפקיד: וולאס.
באטמן נגד סופרמן: שחר הצדק (2016) - בתפקיד: נשיא ארצות הברית (קול בלבד).
סוג של רצח (2017) - בתפקיד: וולטר סטוקהאוס.
המייסד (2017) - בתפקיד: רולי סמית.
הנוסע (2018) - בתפקיד: אלכס מארפיי.
אקוומן (2018) - בתפקיד: אדון האוקיינוס.
אנאבל 3 (2019) - בתפקיד: אד וורן.
בעשב הגבוה (2019) - בתפקיד: רוס / הבעל.
הקרב על מידוויי (2019) - בתפקיד: אדווין לאייטון.
עוזרת אישית (2020) - בתפקיד: השחקן המפורסם.
לזמן את הרוע 3: בשליחות השטן (2021) - בתפקיד: אד וורן.
הספירה לאחור ‏(2022) - בתפקיד: בראיין הארפר.
הרוע שבפנים: הדלת האדומה (2023, גם במאי)- בתפקיד: ג'וש למברט.
אקוומן 2: הממלכה האבודה (2023) - בתפקיד: אדון האוקיינוס.
לזמן את הרוע: טקסים אחרונים‏ (2025) - בתפקיד: אד וורן.
Jay Kelly‏ (2025) - בתפקיד: פרנק יואיט.
פילמוגרפיה > טלוויזיה

פארגו (2015) - בתפקיד: סו סולברסון.
שדה קטנה (2022, דיבוב) - בתפקיד: אוורט.
הערות שוליים

↑  Patrick Wilson interview: On The Conjuring's haunted film set, The Independent, ‏2016-06-15 (באנגלית)
| --- | --- |
בקרת זהויות :  NLI: 987007422646205171  PLWABN: 9810654029805606  BNE: XX1737066  BnF: cb15036197d (data)  CANTIC: a11975234  GND: 143643479  ICCU: IEIV023900  ISNI: 0000 0001 1700 9130  LCCN: no2003094708  LNB: 000337629  MusicBrainz: 273e1390-125a-4a33-a4b8-c628fe573832  NKC: pna2011621610  NTA: 298104741  SNAC: w63b74vq  SUDOC: 136908403  VIAF: 119513706   WorldCat (עם VIAF): 119513706
איב יוסון

| --- | --- |

 לידה:  7 ביולי 1991 (בת 33) דבלין, ארילנד
 שם לידה:  Memphis Eve Sunnyday Iris Hewson
 מדינה:  ארצות הברית
 תקופת הפעילות:  מ-2005
 עיסוק:  שחקנית
 מקום לימודים:  אוניברסיטת ניו יורק
 בן או בת זוג:  ג'יימס לאפרטי (2010–2012) 
 פרופיל ב-IMDb
 
איב יוסון (באנגלית: Memphis Eve Sunny Day Hewson; נולדה ב-7 ביולי 1991) היא שחקנית אירית.
ביוגרפיה

יוסון נולדה בדבלין, אירלנד, בתם השנייה של האקטיביסטית אלי יוסון (לבית אליסון סטיוארט) ושל סולן U2, בונו (פול דייוויד יוסון). שמה נגזר מהזמן ותאריך הלידה שלה (7 בבוקר ב-7 ביולי), שכן "ערב" (Eve, Evening) הוא אמצע המילה "שבע" (Seven) יש לה אחות גדולה יותר, ג'ורדן, ושני אחים צעירים יותר, אלייז'ה וג'ון. יוסון סיימה את לימודיה בסנט אנדרוז קולג' בדבלין ובאוניברסיטת ניו יורק. השיר "Kite" של U2 נכתב בהשראת הרגע שבו בונו העלה עפיפון על קיליני היל עם יוסון ואחותה.
קריירה

אף על פי שהוריה של יוסון התנגדו שתהיה לאיב קריירה בתחום המשחק, היא עשתה את הופעת הבכורה שלה במשחק בשנת 2005 לצד אחותה ג'ורדן בסרט הקצר "Lost and Found". את הופעת הבכורה שלה בסרט עלילתי היא עשתה בשנת 2008 בסרט הקולנוע "The 27 Club". באותה שנה, יוסון השתתפה בתוכנית למשחק באקדמיה לקולנוע של ניו יורק. בשנת 2010, היא הופיעה בקליפ ובסרט הקצר הנלווה לשיר של הלהקה האירית דה סקריפט, "For the First Time".
בשנת 2013 שיחקה יוסון בסרט המתח "קשרי דם". ביולי 2013, ג'ק קווייד ויוסון ביקשו מהמעריצים לעזור להם לממן סרט חדש בשם "Roadies" באמצעות מיקור המונים. בספטמבר של אותה שנה, היא הופיעה בסרט הקומדיה הרומנטית "דיברנו מספיק" בתפקיד בתו של דמותו של ג'יימס גנדולפיני, אלברט. בנובמבר 2013, היא הייתה מועמדת לפרס אשת השנה באירלנד של המגזין "Tatler" על משחקה בקולנוע.
בשנים 2014–2015 שיחקה בסדרת הטלוויזיה "הניק", של הבמאי סטיבן סודרברג.
באוקטובר 2015, היא הופיעה בתפקיד קרול דונובן בסרט הקולנוע של סטיבן ספילברג "גשר המרגלים". היא גילמה את בתו של הדמות הראשית של הסרט, בגילומו של טום הנקס.
בשנת 2017 שיחקה בסרט הקולנוע "הפרפר". שנה לאחר מכן יוסון גילמה את העלמה מריאן בסרט הקולנוע "רובין הוד", שהוקרן בבכורה בנובמבר 2018. בסרט משתתפים טארון אגרטון, ג'יימי פוקס וג'יימי דורנן.
באוגוסט 2019, פורסם כי יוסון לוהקה לתפקיד אדל במיני סדרת המותחן הפסיכולוגי של נטפליקס "מאחורי עיניה", שהוקרנה לראשונה ב-2021.
בשנת 2020, היא שיחקה בדרמת הטלוויזיה "המאורות", ששודרה ב-BBC One. הסדרה מבוססת על הרומן של אלינור קטון "המאורות" משנת 2013, ועלילתו מתרחשת בניו זילנד בזמן הבהלה לזהב של 1866.
בשנת 2024 היא שיחקה בסדרת המתח "הזוג המושלם" בהפקת נטפליקס בתפקיד אמיליה סאקס
חיים אישיים

יוסון מתגוררת בוויליאמסבורג, ברוקלין. היא קיבלה את התואר שלה מאוניברסיטת ניו יורק ב-22 במאי 2013. אביה, בונו, דחה באותו יום תואר דוקטור לשם כבוד מאוניברסיטת ניו יורק.
בשנים 2010–2015 ניהלה יוסון מערכת יחסים עם השחקן ג'יימס לאפרטי.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2005 | Lost and Found |  | קרדיט בתור ברנדה מ. סטנקארד |
| 2008 | Jorma's Blind Date | הבליינד דייט |  |
| 2008 | The Club 27 | סטלה |  |
| 2011 | זה בוודאי המקום | מרי |  |
| 2013 | קשרי דם | איבון |  |
| 2013 | דיברנו מספיק | טס |  |
| 2015 | גשר המרגלים | קרול דונובן |  |
| 2017 | הפרפר | ננט |  |
| 2018 | Paper Year | פראני נייטינגייל |  |
| 2018 | רובין הוד | העלמה מריאן |  |
| 2019 | The True Adventures of Wolfboy | רוז |  |
| 2020 | טסלה | אן מורגן |  |
| 2023 | פלורה ובנה | פלורה |  |
| 2025 | Jay Kelly |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015–2014 | הניק | לוסי אלקינס | 20 פרקים |
| 2020 | המאורות | אנה |  |
| 2021 | מאחורי עיניה | אדל |  |
| 2022 - הווה | אחיות רעות | בקה גארבי | תפקיד ראשי; 10 פרקים |
| 2024 | הזוג המושלם | אמיליה סאקס | סדרת טלוויזיה של נטפליקס |
פילמוגרפיה > קליפים

| שנה | אמן | כותרת | תפקיד |
| --- | --- | --- | --- |
| 2010 | דה סקריפט | "For the First Time" | דלה |
הערות שוליים

↑  "'Behind Her Eyes' Star Eve Hewson Almost Gave Up Acting". NBCUniversal Television (which produces and distributes The Kelly Clarkson Show). 2 במרץ 2021. נבדק ב-3 במרץ 2021. {{cite web}}:  (עזרה)
1 2  Edge, Adam Clayton; Larry Mullen Jr. (9 באוקטובר 2007). U2 by U2. HarperCollins. ISBN 978-0-06-077674-9. {{cite book}}:  (עזרה)
↑  "All About Eve Hewson". Belfast Telegraph. 13 ביוני 2011. נבדק ב-21 בדצמבר 2012. {{cite web}}:  (עזרה)
↑  Chrissie Russell (10 במרץ 2012). "Eve Hewson". independent.ie. נבדק ב-28 באפריל 2013. {{cite news}}:  (עזרה)
↑  "The 27 Club, Meet the Filmmakers, Erica Dunton, Writer and Director". the27clubmovie.com. 2010. נבדק ב-22 באפריל 2013. {{cite web}}:  (עזרה)
↑  "Bono's daughter stars in Script video - RTÉ Ten". rte.ie. 2013. אורכב מ-המקור ב-26 באוקטובר 2012. נבדק ב-22 באפריל 2013. {{cite news}}:  (עזרה)
↑  MICHELLE K SMITH (2013). "Eve Hewson talks about growing up with Bono's fame - U2 frontman's daughter can spot fakers | Irish Entertainment | IrishCentral". irishcentral.com. נבדק ב-22 באפריל 2013. {{cite web}}:  (עזרה)
↑  "Jack Quaid And Eve Hewson Need Fan Funding for New Movie". femalefirst.co.uk. 2013. נבדק ב-10 ביולי 2013. {{cite web}}:  (עזרה)
↑  Wright, Shauna (2013). "Bono's Daughter Stars in Acclaimed New Movie". ultimateclassicrock.com. נבדק ב-19 בספטמבר 2013. {{cite web}}:  (עזרה)
↑  Rabbitte, Eimear (7 בנובמבר 2013). "Who are Ireland's women of the year?". independent.ie. נבדק ב-7 בנובמבר 2013. Irish Woman of the Year {{cite news}}:  (עזרה)
↑  RTT Staff Writer (2013). "Bono Has An Up-and-Coming Actress Daughter". rttnews.com. אורכב מ-המקור ב-4 באוקטובר 2013. נבדק ב-23 בספטמבר 2013. Hewson will also star in Steven Soderbergh's upcoming TV drama The Knick. {{cite web}}:  (עזרה)
↑  Irish Eye on Hollywood: Eve Hewston and Tom Hanks to Star in "Bridge of Spies" - Irish America, Irish America, ‏5 ביוני 2015
↑  https://economictimes.indiatimes.com/magazines/panache/papillon-review-a-soul-stirring-story-of-survival/articleshow/65654529.cms
↑  "Taron Egerton revealed as Robin Hood in first teaser".
↑  Clarke, Stewart (8 באוגוסט 2019). "Netflix's 'Behind Her Eyes,' From 'The Crown' Producers, Sets Cast". Variety. נבדק ב-8 באוגוסט 2019. {{cite web}}:  (עזרה)
↑  Eva Green & Eve Hewson On Why ‘The Luminaries’ Is Like A Western With Complex Female Leads, Jake Kanter, 18 June 2020, Yahoo Entertainment
↑  Danaher, Patricia (6 בדצמבר 2015). "Bono's daughter Eve Hewson: 'I don't shy away from telling Dad what I think' - Independent.ie". Independent.ie (באנגלית). נבדק ב-29 בספטמבר 2018. {{cite news}}:  (עזרה)
↑    Film, The Telegraph
↑  "Bono turns down honorary degree from daughter's college". Express.co.uk (באנגלית). Express Newspapers. 15 במאי 2013. נבדק ב-29 בספטמבר 2018. {{cite web}}:  (עזרה)
↑  "Is Eve Hewson married? The Luminaries star and Bono's daughter". Entertainmentdaily.co.uk. 22 ביוני 2020. נבדק ב-29 באוקטובר 2020. {{cite web}}:  (עזרה)
| --- | --- |
בקרת זהויות :  BNE: XX5278072  GND: 102249595X  ISNI: 0000 0004 0144 5060  LCCN: n2003050031  MusicBrainz: d6c99236-f66c-4197-b247-9849b43ddbdc  NKC: xx0244447  SUDOC: 255454228  VIAF: 296164558   WorldCat (עם VIAF): 296164558
ג'יימי בל

| --- | --- |

בל, 2019
 לידה:  14 במרץ 1986 (בן 38) אנגליה בילינגהאם, אנגליה, הממלכה המאוחדת 
 שם לידה:  Andrew James Matfin Bell 
 מדינה:  הממלכה המאוחדת 
 תקופת הפעילות:  מ-2000 
 מקום לימודים:  Stagecoach Theatre Arts  Northfield School and Sports College 
 בת זוג:  קייט מארה
 פרסים והוקרה:  פרס באפט"א לשחקן הטוב ביותר (2001)  פרס איגוד מבקרי הקולנוע האמריקאי  לשחקן צעיר (2000) 
 פרופיל ב-IMDb
 
אנדרו ג'יימס מטפין "ג'יימי" בל (באנגלית: Andrew James Matfin "Jamie" Bell; נולד ב-14 במרץ 1986) הוא שחקן ורקדן אנגלי, המוכר בעיקר בזכות תפקידו הראשי בסרט הקולנוע "בילי אליוט".
ביוגרפיה

בל נולד בבילינגהאם שבצפון-מזרח אנגליה וגדל במשפחה חד-הורית. בגיל 6 החל לרקוד, בעקבות אחותו, ובגיל 9 החל לשחק.